**Ministru kabineta noteikumu „Grozījumi Ministru kabineta 2018. gada 9. janvāra noteikumos Nr. 25 "Darbības programmas "Izaugsme un nodarbinātība" 8.2.2. specifiskā atbalsta mērķa "Stiprināt augstākās izglītības institūciju akadēmisko personālu stratēģiskās specializācijas jomās" pirmās, otrās un trešās projektu iesniegumu atlases kārtas īstenošanas noteikumi”” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta[[1]](#footnote-1) mērķis ir noteikt trešās projektu iesniegumu atlases kārtas īstenošanas nosacījumus. Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas valdība ir noteikusi jauna doktorantūras ietvara izstrādi par vienu no valsts prioritātēm augstākās izglītības jomā.  2019.gadā Izglītības un zinātnes ministrija (turpmāk –ministrija) uzsāka darbu pie konceptuālā ziņojuma “Par jauna doktorantūras modeļa ieviešanu Latvijā”[[2]](#footnote-2) (turpmāk – konceptuālais ziņojums), kas sagatavots, izvirzot kritērijus inovatīvai un uz inovācijām orientētai doktorantūrai:   1. pētniecības izcilība, ņemot vērā Zalcburgas principus[[3]](#footnote-3), piemēram, doktorantūras administratīvā kvalitāte, iesaistītais akadēmiskais personāls, oriģināls un kvalitatīvs zinātniskais pētījums, atbilstošas recenzēšanas procedūras; 2. pievilcīga institucionālā vide, kas ietver arī darba apstākļus un karjeras izaugsmes iespējas saskaņā ar Eiropas pētnieku hartu un Uzvedības kodeksu pētnieka pieņemšanai darbā[[4]](#footnote-4); 3. iespēja veikt starpnozaru zinātniskos pētījumus, nodrošinot, ka doktorantūra balstās atvērtā zinātniskās darbības vidē un kultūrā; 4. pētījumu ietekme uz tautsaimniecības nozarēm un citiem ar nodarbinātību saistītiem sektoriem; 5. starptautiskā sadarbība, t. sk. kopīgi zinātniskie pētījumi, kopīgi vadīti promocijas darbi (*co-tutelle*), divu augstskolu grāds un kopīgais grāds,[[5]](#footnote-5) mobilitāte ar mērķi pētīt vai studēt; 6. plaši izmantojamo prasmju studiju kursi; 7. kvalitātes nodrošināšana uzņemšanai doktorantūrā un promocijas darbu vadībā.[[6]](#footnote-6)   Balstoties minētajos kritērijos, konceptuālajā ziņojumā izvirzīti priekšlikumi jaunam, uz inovācijām orientētam doktorantūras ietvaram un tā ieviešanai.  Priekšlikumi ietver prasības:   1. augstskolām, lai iegūtu tiesības īstenot doktora studiju programmu (turpmāk – DSP); 2. jaunas DSP licencēšanai un akreditācijai; 3. doktorantūras skolu izveidei, ņemot vērā Eiropas un citu valstu pieredzi; 4. DSP atbilstībai Zalcburgas principiem (uzņemšana, programmas saturs); 5. DSP kvalitātes iekšējai novērtēšanai; 6. DSP akadēmiskajam personālam, promocijas darba vadītājiem un recenzentiem; 7. jaunam promocijas procesam; 8. par akadēmiskās ētikas ievērošanu doktorantūras kontekstā; 9. DSP finansēšanai, tostarp, kas attiecas uz doktorantu atalgojumu; 10. pēcdoktorantūrai.   Priekšlikumus sagatavoja ar ministrijas 2019. gada 22. marta rīkojumu Nr. 1-2e/19/125 “Par doktora līmeņa studiju un promocijas sistēmas pilnveides darba grupas izveidi” izveidota darba grupa (turpmāk – darba grupa), kurā piedalījās pārstāvji no Latvijas Universitātes, Rīgas Tehniskās universitātes, Rīgas Stradiņa universitātes, Latvijas Zinātnes padomes, Rektoru padomes, Latvijas Jauno Zinātnieku apvienības un Latvijas Studentu apvienības. Darba grupas uzdevums bija sagatavot un iesniegt ministrijā priekšlikumus konceptuāli jaunas Zalcburgas principiem atbilstošas doktorantūras nodrošināšanai Latvijā, tostarp, priekšlikumus tiesību iegūšanai īstenot DSP. Priekšlikumu izstrādē nozīmīga loma bija ministrijas, valsts dibināto augstskolu un Pasaules Bankas sadarbībai, 2016. – 2018. gadā īstenojot pētījumu par augstākās izglītības pārvaldību, kā arī šīs sadarbības rezultātā Pasaules Bankas izstrādātājiem ieteikumiem.[[7]](#footnote-7) Priekšlikumi balstās Zalcburgas principos un rekomendācijās (2010) par doktorantūru.[[8]](#footnote-8)  Konceptuālajā ziņojumā ietvertais jaunais doktorantūras finansēšanas modelis paredz, ka:  1) doktoranti tiek uzskatīti par topošajiem jaunajiem zinātniekiem un partneriem pētniecībā, un pret tiem jāizturas kā pret profesionāļiem, kuri sniedz būtisku ieguldījumu jaunu zināšanu radīšanā;  2) doktoranti saņem doktoranta atalgojumu, pamatojoties uz darba līgumu par DSP apguvi un promocijas darba izstrādi – 1000 *euro* mēnesī (iekļaujot visus nodokļus un sociālās garantijas) par 0,5 slodzi pilna darba laika ekvivalenta izteiksmē četru gadu studijām DSP, kā arī citus materiālos stimulus grāda iegūšanai optimālā laikā (trīs līdz četru gadu laikā);  3) piešķirot valsts budžeta finansējumu augstskolām doktorantūras skolu darbībai tiek ņemta vērā augstskolas pētnieciskā kapacitāte attiecīgajā zinātnes nozarē, doktora grāda ieguvēju skaits, kā arī DSP studiju vietas aktuālās izmaksas.  Ņemot vērā, ka konceptuālajā ziņojumā paredzētais atbalsts doktorantiem, nodrošinot tiem darbu augstskolā, atbilst darbības programmas „Izaugsme un nodarbinātība” 8.2.2. specifiskā atbalsta mērķa „Stiprināt augstākās izglītības institūciju akadēmisko personālu stratēģiskās specializācijas jomās” (turpmāk – 8.2.2. SAM mērķim - stiprināt augstākās izglītības institūciju akadēmisko personālu stratēģiskās specializācijas jomās, un iznākuma rādītājam, kas paredz Eiropas Sociālā fonda (turpmāk – ESF) atbalstu doktorantu iesaistei darbā augstskolā, doktorantūras grantu (atalgojuma un nepieciešamā finansējuma pētniecībai) pieejas aprobācija paredzēta 8.2.2.SAM 3. kārtas ietvaros.  Ar ES struktūrfondu investīciju atbalstu tiek paredzēta iespēja doktorantiem un doktora grāda pretendentiem konkursa kārtībā iegūt grantus – finansējumu atalgojumam par studiju vai zinātnisko darbu augstskolā un pētniecības veikšanai, kas saistīta ar promocijas darba izstrādi (turpmāk – doktoranta grants). Doktoranta granta apmērs plānots 1000 *euro* mēnesī par 0,5 slodzi pilna darba laika ekvivalenta izteiksmē un grants paredzēts doktoranta vai zinātniskā grāda pretendenta iesaistei studiju vai zinātniski pētnieciskajā darbā augstākās izglītības institūcijā vai tās partnerorganizācijā (zinātniskā institūcija, komersants), kur tiek izstrādāts promocijas darbs vai tā daļa. Doktorantam paredzētais atalgojums iekļauj visus nodokļus un sociālās garantijas. Tāpat paredzēts finansējums pētniecības veikšanai, kas ietver pētniecībai nepieciešamo materiālu iegādes, tehnoloģiju tiesību aizsardzības un ārpakalpojumu izmaksas, mācību izmaksas un tīklošanas pasākumu izmaksas, tai skaitā komandējumus, konferenču dalības maksas un iesaistes izmaksas informatīvajos pasākumos, nepārsniedzot kopējo izmaksu apmēru 4 800 *euro* gadā uz vienu projektā iesaistīto doktorantu. Lai mazinātu administratīvo slogu plānots, ka minētām izmaksām tiks izstrādāta vienas vienības vienas vienības izmaksu metodika. Atbildīgā iestāde plāno uzsākt darbu pie vienas vienības izmaksu metodikas izstrādes pēc Noteikumu projekta apstiprināšanas Ministru kabinetā. Līdz brīdim, kamēr nav izstrādāta vienas vienības izmaksu metodika un saskaņošana ar vadošo iestādi pētniecības izmaksas tiek uzskaitītas atbilstoši faktiskajām izmaksām.  Tiek plānots, ka doktoranta granta saņēmēji papildus pētnieciskajam darbam aktīvi iesaistās pētniecības rezultātu izplatīšanā, regulāri publicējot zinātniskos rakstus (publikācijas, kas indeksētas Scopus vai WoS Core Collection datu bāzē, sociālajās, humanitārajās un mākslas zinātnēs zinātniskās publikācijas arī žurnālos, kas indeksēti ERIH+) un piedaloties zinātniskajās konferencēs ar referātiem, kā arī gūst starptautisku pētniecības pieredzi. Doktoranti var pretendēt uz mazāku noslodzi un atbilstošu, samērīgu atalgojumu, ņemot vērā citas esošās saistības (darbs pētniecības projektos, pasniegšanas darbs, u.c.), vienlaikus apzinoties projektā noteiktos mērķus un sasniedzamos rezultātus.  Nosakot doktorantu grantiem pieejamo finansējumu, tiek ņemta vērā augstskolas pētnieciskā kapacitāte attiecīgajā zinātnes nozarē pēdējo trīs gadu laikā. Finansējums tiek noteikts pēc divu pakāpju principa:  1) vispirms tikai noteikts kopējais pieejamais finansējuma apmērs katrā zinātnes nozarē valstī kopumā. To aprēķina, ņemot vērā pētnieku skaitu pilna darba laika ekvivalenta (PLE) izteiksmē katrā zinātnes nozarē augstskolās, kas īsteno DSP. Pētnieku skaits tiks noteikts, balstoties uz datiem, kas sniegti un auditēti zinātnes bāzes finansējuma un snieguma finansējuma aprēķinam;  2) nosakot augstskolai pieejamo finanšu apmēru katras zinātnes nozares ietvaros. To aprēķina, ņemot vērā augstskolas individuālo sniegumu un pētniecisko kapacitāti attiecīgajā zinātnes nozarē (publikācijas starptautiskajās zinātniskās literatūras datu bāzēs, t. sk., ņemot vērā gan kvantitāti, gan kvalitāti; piesaistīto pētniecības finansējumu, balstoties uz datiem par attiecīgajā periodā īstenotajiem pētniecības projektiem, kas tiek sniegti un auditēti zinātnes bāzes finansējuma un snieguma finansējuma aprēķinam; tāpat arī ziņas par pētnieku skaitu attiecīgajā zinātnes nozarē augstskolā, kas īsteno DSP).  Augstāk minēto kritēriju mērķis ir koncentrēt doktorantu uzņemšanu tikai tādās augstskolās, kas demonstrē attiecīgu sniegumu pētniecībā.  Lai nodrošinātu pakāpenisku pāreju no pašreizējās valsts budžeta vietu piešķiršanas kārtības uz konceptuālajā ziņojumā piedāvāto jauno doktorantūras finansēšanas modeli, ES struktūrfondu doktorantūras grantu ietvaros tiek piedāvāts pārejas nosacījums, līdzīgā proporcijā (50% : 50%) apvienojot augstāk izklāstīto pieeju un esošo valsts budžeta vietu piešķīrumu DSP attiecīgajā zinātnes nozarē.  8.2.2. SAM 3.kārtu ir paredzēts īstenot ierobežotas projektu iesniegumu atlases veidā, paredzot finansējumu tikai tām augstskolām, kurās tiek īstenotas DSP un kas demonstrē atbilstošu sniegumu pētniecībā.  Saņemot finansējumu 8.2.2.SAM 3.kārtas ietvaros, augstskolas apņemas sasniegt noteiktus rezultatīvos rādītājus proporcionāli piešķirtajam finansējumam.  Paredzēts, ka doktora grādu iegūst vismaz 60% no ESF atbalstu saņēmušo doktorantu skaita, no kuriem vismaz 60% sešu mēnešu laikā pēc grāda iegūšanas jāstrādā par akadēmisko personālu augstākās izglītības institūcijā.  Trešās kārtas ietvaros plānots atbalsts 340 doktorantiem, paredzot, ka no tiem vismaz 204 iegūs doktora grādu, no kuriem 122 sešu mēnešu laikā strādās par akadēmisko personālu augstākās izglītības institūcijās.  Tiek plānots, ka pateicoties 8.2.2.SAM 3.kārtas atbalstam tiks aizstāvēti 204 promocijas darbi un publicētas apmēram 400 starptautiski nozīmīgas publikācijas (publikācijas zinātniskos žurnālos, kas indeksēti *Scopus* vai *WoS Core Collection* datu bāzē, sociālajās, humanitārajās un mākslas zinātnēs zinātniskās publikācijas arī žurnālos, kas indeksēti *ERIH+*).  Tāpat trešās kārtas ietvaros ir paredzēts turpināt atbalstu ārvalstu akadēmiskā personāla piesaistei doktora studiju programmu īstenošanai. Eiropas Sociālā fonda atbalsts darbam augstākās izglītības institūcijā plānots ap 30 ārvalstu pasniedzējiem, no kuriem daļa sešu mēnešu laikā pēc atbalsta beigām turpinātu akadēmisko darbu Latvijas augstākās izglītības institūcijā.  Noteikumu projekta **1.punkts** paredz papildināt Ministru kabineta 2018. gada 9. janvāra noteikumu Nr. 25 "Darbības programmas "Izaugsme un nodarbinātība" 8.2.2. specifiskā atbalsta mērķa "Stiprināt augstākās izglītības institūciju akadēmisko personālu stratēģiskās specializācijas jomās" pirmās, otrās un trešās projektu iesniegumu atlases kārtas īstenošanas noteikumi” (turpmāk - noteikumi Nr.25) 1.4.apakšpunktu ar iespēju projektu īstenot sadarbībā ar zinātnisko institūciju, citu augstākās izglītības institūciju vai komersantu, tas ir, ar institūciju, kas ir iesaistīta doktora līmeņa studiju īstenošanā projekta iesniedzēja augstskolā.  Noteikumu projekta **2.punkts** paredz papildināt MK noteikumus Nr.25 ar jauniem terminiem, kas definē:   1. doktora studiju programmas attīstības plāns jaunā doktorantūras modeļa ieviešanai, atbilstoši konceptuālajā ziņojumā noteiktajam, kā arī nosakot informāciju, kas iekļaujama augstskolas DSP attīstības plānā; 2. projekta sadarbības partnerus, kas ir iesaistīti projekta īstenotāju īstenotās doktora līmeņa studijās; tiek plānots, ka sadarbības partneru izvērtēšana notiks ministrijas augstāko izglītības iestāžu stratēģiju vērtēšanas komisijā, līdz ar to papildus prasības sadarbības partneru izvēlei nav iekļautas noteikumu projektā. 3. augstākās izglītības institūcijas sadarbības kārtību ar projekta sadarbības partneriem, kas tiks vērtēta pie projekta iesnieguma, paredzot, ka sadarbības kārtībā tiek iekļauta informācija saskaņā ar normatīvo aktu par kārtību, kādā Eiropas Savienības struktūrfondu un Kohēzijas fondu vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020. gada plānošanas periodā, kā arī ir atrunāts savstarpējā norēķinu kārtība un sadarbība starp projekta iesniedzēja centralizēto struktūrvienību, kas organizē doktora līmeņa studijas, zinātnisko institūciju, citu augstākās izglītības institūciju vai komersantu. 4. darbības, kurām nav saimnieciska rakstura.   Noteikumu projekta **3.punkts** nosaka 8.2.2. SAM pieejamo kopējo attiecināmo finansējumu.  Noteikumu projekta **4. punkts** paredz svītrot noteikumu Nr. 25 8. punktu, kas nosaka 8.2.2. SAM projektam pieejamā kopējā attiecināmā finansējuma apmēru vienošanās vai līguma par projekta īstenošanu slēgšanai līdz Eiropas Komisijas lēmumam par prioritārajam virzienam “Izglītība, prasmes un mūžizglītība” Eiropas Sociālā fonda noteiktā snieguma ietvara izpildi, ievērojot, ka MK noteikumu Nr. 25 8. punkts zaudējis aktualitāti.  Noteikumu projekta **5. un 7. punkts** paredz izsludināto atlašu neizlietoto finansējumu novirzīt trešajai atlases kārtai, atbilstoši samazinot pirmajai atlases kārtai kopējo pieejamo finansējumu par 1 896 035 *euro*, bet otrajai atlases kārtai samazinot kopējo attiecināmo finansējumu par 4 229 *euro*. Kā arī paredz precizēt noteikumu Nr.25 25.punkta apakšpunktus, norādot otrās atlases kārtas finansējuma saņēmējiem pieejamo finansējumu atbilstoši noslēgtajām vienošanām ar CFLA.  Noteikumu projekta **6. un 8.punkts** paredz veikt tehniskus grozījumus noteikumu Nr.25 17.3.3. un 27.3.3. apakšpunktā nosakot, ka esošajam augstskolu akadēmiskajam personālam var paredzēt ne tikai specializētas mācības, kas attīsta akadēmiskā personāla līderību un sadarbības kompetenci ar industriju, bet arī specializētās mācības, kas attīsta mūsdienīgu izpratni par digitālā laikmeta izaicinājumiem. Specializētās mācības, kas attīsta mūsdienīgu izpratni par digitālā laikmeta izaicinājumiem, nepieciešamības pamatojums tika iekļauts noteikumu Nr.25 anotācijā[[9]](#footnote-9), bet tehnisku iemeslu dēļ netika iekļauts pašā noteikumu Nr.25 projektā. Ņemot vērā, ka noteikumu projekts ir pirmie grozījumi noteikumos Nr.25, līdz ar to tiek novērta iepriekš radusies tehniska kļūme.  Noteikumu projekta **9. – 13. punkts** paredz precizēt un papildināt noteikumu Nr. 25 IV. nodaļu ”Trešās atlases kārtas projektu īstenošanas nosacījumi”, nosakot trešajai projektu iesniegumu atlases kārtai pieejamo finansējumu, projekta iesniedzējus, atbalstāmās darbības un izmaksu attiecināmības nosacījumus.  Ņemot vērā, ka finansējuma sadale starp finansējuma saņēmējiem ir veikta, balstoties uz konceptuālajā ziņojumā iekļautiem kritērijiem, kas paredz, ka katrai zinātņu nozarei pieejamo finansējumu vērtē gan pēc katras zinātņu nozares kopējā snieguma pētniecībā, gan pēc piešķirto valsts budžeta vietu skaita. Vērtējot katras augstskolas pētniecisko sniegumu, finansējums un doktorantu granta vietu skaits ir noteikts katrai augstskolai dalījumā pa zinātņu nozarēm:   1. Daugavpils Universitātei – kopējais finansējums 703 767 *euro* / 19 doktorantūras grantu vietām (indikatīvi, Dabaszinātnēs 381 604 *euro* /11, Sociālās zinātnes 146 705 *euro* / 4, Humanitārās zinātnes 140 258 *euro* / 4, tai skaitā ārvalstu pasniedzēju piesaistei – 35 200 *euro* / 2 ārvalstu pasniedzēji); 2. Latvijas Kultūras akadēmijai sadarbībā ar Latvijas Mākslas akadēmiju un Jāzepa Vītola Latvijas Mūzikas akadēmiju – kopējais finansējums 435 026 *euro* / 11 doktorantūras grantu vietām, indikatīvi:    1. Latvijas Kultūras akadēmijai – Humanitārās zinātnēs 156 591 *euro* / 4 doktorantūras grantu vietām, tai skaitā ārvalstu pasniedzēju piesaistei – 17 600 *euro* / 1 ārvalstu pasniedzējs;    2. Latvijas Mākslas akadēmijai – Humanitārās zinātnēs 156 591 *euro* / 4 doktorantūras grantu vietām, tai skaitā ārvalstu pasniedzēju piesaistei – 17 600 *euro* / 1 ārvalstu pasniedzējs;    3. Jāzepa Vītola Latvijas Mūzikas akadēmijai – Humanitārās zinātnēs 121 843 *euro* / 3 doktorantūras grantu vietām, tai skaitā ārvalstu pasniedzēju piesaistei – 17 600 *euro* / 1 ārvalstu pasniedzējs; 3. Latvijas Lauksaimniecības universitātei – kopējais finansējums 1 031 086 *euro* / 30 doktorantūras grantu vietām (indikatīvi, Inženierzinātnes 400 412 *euro* / 12, Lauksaimniecība 319 253 *euro* / 10, Sociālās zinātnes 258 620 *euro* / 8, tai skaitā ārvalstu pasniedzēju piesaistei – 52 800 *euro* / 3 ārvalstu pasniedzēji); 4. Latvijas Universitātei – kopējais finansējums 4 203 021 *euro* / 122 doktorantūras grantu vietām (indikatīvi, Dabaszinātnes 2 113 751 *euro* / 63, Medicīna 409 977 *euro* / 12, Sociālās zinātnes 791 888 *euro* / 24, Humanitārās zinātnes 764 204 *euro* / 23, tai skaitā ārvalstu pasniedzēju piesaistei – 123 200 *euro* / 7 ārvalstu pasniedzēji); 5. Liepājas Universitātei – kopējais finansējums 214 687 *euro* / 5 doktorantūras grantu vietām (indikatīvi, Dabaszinātnes 66 971 *euro* / 2, Sociālās zinātnes 81 931 *euro* / 2, Humanitārās zinātnes 48 185 *euro* / 1, tai skaitā ārvalstu pasniedzēju piesaistei – 17 600 *euro* / 1 ārvalstu pasniedzējs); 6. Rēzeknes Tehnoloģiju akadēmijai sadarbībā ar Ventspils augstskolu un Vidzemes augstskolu – kopējais finansējums 408 361 *euro* / 11 doktorantūras grantu vietām, indikatīvi:    1. Rēzeknes Tehnoloģiju akadēmijai – 108 139 *euro* / 3 (indikatīvi, Inženierzinātnes 53 625 *euro* / 2, 36 914 *euro* / 1, tai skaitā ārvalstu pasniedzēju piesaistei – 17 600 *euro* / 1 ārvalstu pasniedzējs);    2. Ventspils augstskolai – 233 316 *euro* / 7 (indikatīvi, Sociālās zinātnes 91 577 *euro* / 3, Humanitārās zinātnes 124 138 *euro* / 4, tai skaitā ārvalstu pasniedzēju piesaistei – 17 600 *euro* / 1 ārvalstu pasniedzējs);    3. Vidzemes augstskolai – Inženierzinātnēs 66 906 *euro* / 1, tai skaitā ārvalstu pasniedzēju piesaistei – 17 600 *euro* / 1 ārvalstu pasniedzējs; 7. Rīgas Stradiņa universitātei sadarbībā ar Latvijas Sporta pedagoģijas akadēmiju – kopējais finansējums 960 785 *euro* / 27 doktorantūras grantu vietām, indikatīvi:    1. Rīgas Stradiņa universitātei – 869 446 *euro* / 25 (indikatīvi, Medicīna 735 997 *euro* / 22, Sociālās zinātnes 98 249 *euro* / 3, tai skaitā ārvalstu pasniedzēju piesaistei – 35 200 *euro* / 2 ārvalstu pasniedzēji);    2. Latvijas Sporta pedagoģijas akadēmijai – Medicīnā 91 339 *euro* / 2, tai skaitā ārvalstu pasniedzēju piesaistei – 17 600 *euro* / 1 ārvalstu pasniedzējs; 8. Rīgas Tehniskajai universitātei sadarbībā ar Banku augstskolu -kopējais finansējums 3 943 531 *euro* / 115 doktorantūras grantu vietām, indikatīvi:    1. Rīgas Tehniskā universitātei – 3 901 250 *euro* / 114 (indikatīvi, Dabaszinātnes 1 264 792 *euro* / 38, Inženierzinātnes 2 218 233 *euro* / 67, Sociālās zinātnes 295 226 *euro* / 9, tai skaitā ārvalstu pasniedzēju piesaistei – 123 200 *euro* / 7 ārvalstu pasniedzēji);    2. Banku augstskolai – Sociālās zinātnēs 42 081 *euro* / 1, tai skaitā ārvalstu pasniedzēju piesaistei – 17 600 *euro* / 1 ārvalstu pasniedzējs.   Noteikumu projekta **14. punkts** paredz, ka trešajā atlases kārtā projekta iesniedzēji organizē atklātu konkursu doktorantiem ESF finansējuma saņemšanai, paredzot atlases komisijā pārstāvniecību no visām iesaistītām pusēm, tai skaitā, studentus pārstāvošo institūciju, DSP īstenošanā iesaistīto sadarbības partneru, zinātnisko institūciju un citu augstāko izglītības iestāšu pārstāvniecību.  Attiecībā uz ārvalstu akadēmiskā personāla piesaisti tiek saglabāta līdzšinējais 8.2.2.SAM nosacījums paziņojumus par atlasi publicēt Eiropas Komisijas portālā "Euraxess". Šāda prasība trešajā kārtā netiek lūgta attiecībā uz doktorantiem, jo atbalsts paredzēts tikai tiem doktorantiem, kas studē finansējuma saņēmēja vai tā sadarbības partnera (citas augstskolas) īstenotā DSP.  Atbilstoši konceptuālajam ziņojumam doktorantūras granti veido daļu no doktoranta nodarbinātības pētniecībā un attīstībā. Paredzot, ka pārējā daļa no doktoranta finansējuma par slodzi līdz 0,5 PLE un ar līdzvērtīgu atalgojumu (iekļaujot visus nodokļus un sociālās garantijas) būtu jānodrošina augstskolai, nodarbinot doktorantu piesaistītajos pētniecības projektos. Tā var būt arī cita ar doktorantūras studijām saistīta nodarbinātība, piemēram, zinātniskajā institūcijā vai augstākās izglītības institūcijā, vai pie komersanta, kur tiek veikta ar promocijas darbu saistītā pētiecība. Tāpat paredz pienākumu projekta iesniedzējam nodrošināt, ka doktorants paralēli grantam veic pētniecību finansējuma saņēmēja, zinātniskās institūcijas, komersanta vai citas institūciju īstenotā projektā, kur doktoranta veiktajā darbā pētniecības un attīstības raksturs ir skaidri pierādāms. Ja doktorants nav iesaistīts šāda veida darbā līdz grantu saņēmēju atlases konkursam, tad finansējuma saņēmējam vai tā sadarbības partnerim ir jāpiedāvā atbilstoša pētniecības vieta granta saņemšanas gadījumā.  Noteikumu projekta 17.punkts precizēt noteikumu Nr.25 40.punkta redakciju, nosakot, ka projekta iesniedzējs projekta iesniegumā jāplāno darbību saturiskā sasaiste ar citiem specifiskiem atbalsta mērķiem un pasākumiem.  Tā kā trešās kārtas ietvaros nav paredzēta ārvalstu ekspertu piesaiste projektu iesniegumu vērtēšanā, saskaņā ar noteikumu projekta **16.punktu** jāprecizē noteikumu Nr.25 41.punkts, paredzot, ka Sadarbības iestāde ārvalstu ekspertu ekspertīzi neizmanto trešās kārtas projektu iesniegumu vērtēšanā. Saskaņā ar noteikuma projekta 13.punktu ministrija augstāko izglītības iestāžu stratēģiju vērtēšanas komisijā vērtēs projekta iesniedzēju un to sadarbības partneru DSP attīstības plānu, paredzot, ka projekta saturiskām darbībām jāatbilst augstskolas DSP attīstības plānam.  Noteikumu projekta **17. un 18. punktā** veiktie grozījumi uzskatāmi par tehniskiem precizējumiem, kas paredz,   1. precizēt Noteikumu Nr. 25 45. punktu, plānojot, ka trešās kārtas finansējuma saņēmēji nodrošina, ka tiešās attiecināmās personāla atlīdzības izmaksās tiek iekļauts projekta vadības un īstenošanas personāls, kas ir nodarbināts pilnu darba laiku vai nepilnu darba laiku, vai daļlaiku ne mazāk kā 30 procentu apmērā no normālā darba laika, attiecīgi veicot projekta vadības un īstenošanas personāla darba laika uzskaiti par veiktajām funkcijām un nostrādāto laiku; 2. precizē Noteikumu Nr. 25 48. punktu, nodrošinot, ka trešās kārtas ietvaros finansējuma saņēmējs izmaksas, kas, īstenojot projektu, pārsniedz 34. punktā minēto projekta maksimālo attiecināmo izmaksu kopsummu, var iekļaut projekta kopējās izmaksās kā neattiecināmās izmaksas un segt tās no saviem līdzekļiem.   Komercdarbības atbalsts – Noteikumu projekta **1.punktā** sniegts skaidrojums darbībai, kurai nav saimniecisks raksturs (2.13.apakšpunkts), noteikumu projekta **9.punktā** paredzēts, ka trešās atlases kārtas ietvaros finansē projektus, kuru darbībām nav saimnieciska rakstura (33.punkts), kā arī noteikuma projekta **19.punktā** definēti nosacījumi projektu īstenošanai, lai to darbībām nebūtu saimnieciska rakstura (541.punkts)**.**  Komersantu / zinātnisko institūciju atbilstību dalībai projektā izvērtē augstākās izglītības iestādes atbilstoši iekšējai izstrādātai sadarbības kārtībai ar projekta sadarbības partneriem, kas regulē nosacījumus, kādiem jāatbilst komersantiem/zinātniskajām institūcijām, lai tās varētu piedalīties projekta īstenošanā. Projektā paredzēta sadarbība ar tādiem komersantiem un zinātniskajām institūcijām, kurām ir nepieciešamā infrastruktūra un zinātniskais personāls, kas var nodrošināt doktoranta promocijas darbam nepieciešamo atbalstu.  Publisko iepirkumu likuma 1.panta 14.punkta izpratnē par publisku pakalpojumu iepirkuma līgumu, kura noslēgšanai piemērojamas Publiskā iepirkuma likuma paredzētās iepirkuma procedūras, ir uzskatāms līgums, kas finansiālās interesēs noslēgts starp vienu vai vairākiem pasūtītājiem un vienu vai vairākiem piegādātājiem, kura priekšmets ir Publiskā iepirkuma likuma 2.pielikumā minētie pakalpojumi.  Publiskā iepirkuma likuma noteiktās iepirkuma procedūras attiecībā uz 3.kārtas īstenošanā iesaistītiem komersantiem / zinātniskām institūcijām nav jāpiemēro, jo nav konstatējamas publiska pakalpojuma iepirkuma līguma pazīmes 3.kārtas ietvaros, piemēram, nav paredzama sadarbības partneru finansiālā interese (sadarbības partnerim paredzētais finansējums novirzāms atbalstāmajai mērķa grupai - doktorantiem – granta veidā – atalgojumam un pētniecības izmaksām).  Atbilstoši Komercdarbības atbalsta kontroles likuma 5.pantam, kas nosaka, ka saskaņā ar Līguma par Eiropas Savienības darbību 107.panta 1.punktā un citos Eiropas Savienības aktos noteikto, lai finansiālo palīdzību komercdarbības veicināšanai uzskatītu par komercdarbības atbalstu, tai jāatbilst visām šādām pazīmēm:   1. finansiālo palīdzību tieši vai pastarpināti sniedz no valsts, pašvaldības, Eiropas Savienības vai citiem publiskiem līdzekļiem (turpmāk – valsts vai pašvaldības līdzekļi, un valsts institūcijām ir kontrolējoša ietekme pār finanšu līdzekļiem); 2. komercsabiedrība veic saimniecisko darbību un attiecībā uz saimniecisko darbību iegūst ekonomiskās priekšrocības, kādas tā nevarētu iegūt, ja komercdarbības atbalsts netiktu sniegts; 3. finansiālā palīdzība neattiecas uz visām komercsabiedrībām vienādi, bet ir paredzēta komercsabiedrībām atkarībā no to lieluma, darbības veida vai atrašanās vietas, kā arī citiem diferencējošiem kritērijiem vai arī ir paredzēta tikai konkrētai komercsabiedrībai; 4. finansiālā palīdzība ietekmē tirdzniecību un izkropļo konkurenci Eiropas Savienības iekšējā tirgū.   Komercdarbības atbalsta kontroles likuma 5.panta 1.punktā minētā pazīme izpildās attiecībā uz 3.kārtas ietvaros iesaistītiem komersantiem / zinātniskajām institūcijām.  Komercdarbības atbalsta kontroles likuma 5.panta 2. punktā minētā pazīme izpildās, ja uzņēmums iegūst ekonomiskās priekšrocības, kādas tas nevarētu iegūt, ja komercdarbības atbalsts netiktu sniegts. 3.kārtā minētā pazīme neizpildās, jo netiek finansēti ar saimniecisku darbību saistīti sadarbības projekti ar komersantiem vai zinātniskajām institūcijām. Plānots, ka 3.kārtas ietvaros izstrādātajiem promocijas darbiem nebūs saimniecisks raksturs – to zinātniskajiem rezultātiem tiks nodrošināta piekļuve uz vienlīdzīgām tiesībām un nosacījumiem, neradot kādam subjektam priekšrocības. Minētais nosacījums tiks iekļauts katras 3.kārtas ietvaros iesaistītās augstskolas doktorantu atlases nolikumā.  Turklāt, SAM ietvaros noteiktais kopējais izmaksu apmērs sedz doktoranta atalgojumu 0,5 slodzēs un pētniecības izmaksas, kas saistītas ar doktoranta promocijas darba izstrādi. Atsevišķs finansējums komersantam vai zinātniskai institūcija netiek paredzēts.  Komersanta / Zinātniskā institūcijas papildus izmaksas, nodrošinot doktorantam darba vietu, kas saistīta ar tā promocijas darba izstrādi, veido:  a) promocijas darba vadītāja izmaksas;  b) instruktāža darba aizsardzības jautājumos un iepazīstināšana ar uzņēmuma / zinātniskās institūcijas darba kārtības noteikumiem;  c) darba tiesisko attiecību noslēgšana;  d) studiju procesā izmantoto materiālu izmaksas;  e) negūtās peļņas izmaksas, ražošanas / pētniecības iekārtu izmantošana promocijas darba izstrādei nepieciešamo datu ieguvei;  f) ražošanas / pētniecības iekārtu amortizācijas izmaksas;  g) iekārtu apdrošināšanas izmaksas.  Komercdarbības atbalsta kontroles likuma 5.panta 3.punktā minētā pazīme neizpildās, jo 3.kārtas ietvaros finansējums netiek piešķirts ar saimniecisku darbību saistītiem projektiem. Par sadarbības partneriem universitātēm doktorantūras studiju programmu īstenošanā var pretendēt jebkura zinātniskā institūcija vai komersants, kam ir atbilstoša pētniecības un inovācijas cilvēkresursu un infrastruktūras kapacitāte (promocijas darbu izstrādei nepieciešamie intelektuālie un tehnoloģiskie resursi).  Komercdarbības atbalsta kontroles likuma 5.panta 4. punktā minētā pazīme izpildās, ja komersantam vai zinātniskajai institūcijai sniegtais atbalsts ietekmē tirdzniecību un izkropļo konkurenci Eiropas Savienības iekšējā tirgū.  Minētā pazīme neizpildās, jo komersantiem / zinātniskajām institūcijām, kas iesaistīsies 3.kārtas īstenošanā kā sadarbības partneri, nodrošinot doktorantam ar saimniecisku darbību nesaistītu P&I darbu, kas saistīts ar tā promocijas darba izstrādi, un plānojot doktoranta tālāku iesaisti zinātniskajā darbā pēc atbalsta beigām, nepastāv finansiāls atbalsts, kas ietekmētu tirdzniecību un izkropļotu konkurenci Eiropas Savienības iekšējā tirgū.  Doktorantam, veicot pētniecisko darbu pie komersanta / zinātniskajā institūcijā, iegūtā pieredze un dati tiks izmantoti promocijas darba izstrādei. Promocijas pētniecības rezultātā izstrādātajiem rezultātiem tiks nodrošināta piekļuve uz vienlīdzīgām tiesībām un nosacījumiem, neradot kādam subjektam priekšrocības. Promocijas darba ietvaros radītais intelektuālais īpašums būs 3.kārtas ietvaros iesaistītās augstskolas īpašums, kas tiks pārvaldīts un ir pieejams atbilstoši augstskolas izstrādātajai intelektuālā īpašuma tiesību pārvaldības un izmantošanas politikai.  Ņemot vērā izklāstītos argumentus, attiecībā uz komersantiem un zinātniskajām institūcijām, kas būs iesaistītas 3.kārtā, neizpildās Komercdarbības atbalsta kontroles likuma 5.panta 2., 3. un 4.punktā minētā komercdarbības atbalstu raksturojošās pazīmes. Tādējādi uzskatām, ka 3.kārtas ietvaros komercdarbības atbalsts netiek sniegts. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts šo jomu neskar. |
| 4. | Cita informācija | 8.2.2. SAM projektu iesniegumu trešās atlases kārtas vērtēšanas kritēriji, kritēriju piemērošanas metodika un sākotnējais novērtējums tiks izskatīti ES struktūrfondu un Kohēzijas fonda 2014.–2020. gada plānošanas perioda Izglītības, prasmju un mūžizglītības prioritārā virziena apakškomitejas 2020. gada 27. februāra sēdē. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē:  1) augstskolas;  2) doktorantus; |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē tika nodrošināta, ievietojot informāciju par noteikumu projektu ministrijas tīmekļvietnē [www.izm.gov.lv](http://www.izm.gov.lv) (sadaļā Sabiedrības līdzdalība → Sabiedriskajai apspriešanai nodotie normatīvo aktu projekti) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot viedokli elektroniski uz elektronisko pasta adresi: [pasts@izm.gov.lv](mailto:pasts@izm.gov.lv) vai sniedzot viedokli klātienē. Sabiedrības pārstāvji var līdzdarboties noteikumu projekta izstrādē, sniedzot atzinumu un viedokli par noteikumu projektu. |
| 2. | Sabiedrības līdzdalība projekta izstrādē | Sabiedrības grupu viedoklis tiks apkopots, izmantojot sabiedrības līdzdalības un komunikācijas aktivitāšu rezultātus. |
| 3. | Sabiedrības līdzdalības rezultāti | Ja līdz sabiedrības līdzdalības procesa beigām tiks saņemti sabiedrības pārstāvju viedokļi, tad tie tiks vērtēti noteikumu projekta saskaņošanas procesā un attiecīgi tiks precizēts noteikumu projekts un tā anotācija pirms noteikumu projekta iesniegšanas izskatīšanai Ministru kabineta sēdē. |
| 4. | Cita informācija |  |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija (pilda atbildīgās iestādes funkcijas), Augstākās izglītības institūcijas (finansējuma saņēmējas), Centrālā finanšu un līguma aģentūra (pilda sadarbības iestādes funkcijas). |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošo institūciju likvidācija vai reorganizācija.  Noteikumu projekta izpildei nav ietekmes uz iesaistīto institūciju cilvēkresursiem, funkcijām un uzdevumiem. |
| 3. | Cita informācija | Nav. |

Izglītības un zinātnes ministre I.Šuplinska

Vizē:

Valsts sekretāre L.Lejiņa

Grīnbergs, 67047883

[nauris.grinbergs@izm.gov.lv](mailto:nauris.grinbergs@izm.gov.lv)

1. Noteikumu projekts „Grozījumi Ministru kabineta 2018. gada 9. janvāra noteikumos Nr. 25 "Darbības programmas "Izaugsme un nodarbinātība" 8.2.2. specifiskā atbalsta mērķa "Stiprināt augstākās izglītības institūciju akadēmisko personālu stratēģiskās specializācijas jomās" pirmās, otrās un trešās projektu iesniegumu atlases kārtas īstenošanas noteikumi”” [↑](#footnote-ref-1)
2. Konceptuālais ziņojums “Par jauna doktorantūras modeļa ieviešanu Latvijā” nosūtīts saskaņošanai 2020.gada 17.aprīlī. [↑](#footnote-ref-2)
3. Apraksts par Zalcburgas principiem pieejamas interneta vietnē <https://eua.eu/downloads/publications/salzburg%20ii%20recommendations%202010.pdf> [↑](#footnote-ref-3)
4. Eiropas Komisija, 2006, *Eiropas pētnieku harta un Uzvedības kodekss pētnieku pieņemšanai darbā*. Pieejams: [https://cdn5.*euro*axess.org/sites/default/files/brochures/kina21620b3c\_lv.pdf](https://cdn5.euraxess.org/sites/default/files/brochures/kina21620b3c_lv.pdf) [↑](#footnote-ref-4)
5. Par angļu valodas terminu *joint degree, joint diploma; double degree, double diplom*a un *multiple degree, multiple diploma; co-tutelle* atbilsmēm latviešu valodā skat. *LZA Terminoloģijas komisijas lēmums Nr.34*, 31.08.2004. Pieejams: <https://likumi.lv/doc.php?id=93535>. [↑](#footnote-ref-5)
6. Cf. *Austria. Third Cycle (PhD) Programmes*, 2018. Pieejams: [https://eacea.ec.*euro*opa.eu/national-policies/*euro*ydice/content/third-cycle-phd-programmes-1\_it](https://eacea.ec.europa.eu/national-policies/eurydice/content/third-cycle-phd-programmes-1_it) [↑](#footnote-ref-6)
7. Informāciju par sadarbībā ar Pasaules Banku veikto pētījumu skat. “Pētījums par augstākās izglītības pārvaldību sadarbībā ar Pasaules Banku”: <https://izm.gov.lv/lv/izglitiba/augstaka-izglitiba/petijums-augstakas-izglitibas-parvaldibas-efektivizacijai>. [↑](#footnote-ref-7)
8. EUA, *Salzburg II Recommendations*, 2010. Pieejams: <https://eua.eu/downloads/publications/salzburg%20ii%20recommendations%202010.pdf>. [↑](#footnote-ref-8)
9. Noteikumu Nr.25 sākotnējās ietekmes novērtējuma ziņojuma (anotācija) 4.lpp (Anotācija pieejama: http://tap.mk.gov.lv/doc/2018\_01/IZMAnot\_SAM822\_030118.2802.docx) [↑](#footnote-ref-9)